Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 861/12/7707	Prešov, 30.1.2013
EEČ : 2-58-169-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od 07.03.2012 až doposiaľ v Lipanoch, okr. Sabinov a  inde, ako otec maloletého dieťaťa Daši Bickovej, nar. XXXXX si čo aj z nedbanlivosti pravidelne neplní svoju vyživovaciu povinnosť, hoci mu táto vyplýva priamo zo Zákona o rodine a z rozsudku Krajského súdu v Prešove, sp. zn.:  XXXXX zo dňa 18.10.2007, právoplatným dňa 17.01.2008, ktorým bol zaviazaný platiť výživné na maloletú Dašu vo výške 2.000,-Sk ( 66,39,-EUR) mesačne vždy do 15-tého dňa toho - ktorého mesiaca vopred k rukám matky - XXXXX, ktorej bola maloletá zverená do osobnej starostlivosti, kde doposiaľ uhradil čiastku 200,-EUR, čím mu takto  za uvedené obdobie vznikol dlh na výživnom voči XXXXX, nar. 02.12.1985, bytom XXXXX, ul. Hviezdoslavova č. 354/8, okr. Sabinov                       vo výške 397,51,-EUR, pričom bolo zistené, že v predchádzajúcich dvadsiatich štyroch mesiacoch bol za taký čin odsúdený, naposledy trestným rozkazom Okresného súdu v Prešove č.k.: 41T/110/2011 zo dňa 14.11.2011, ktorý nadobudol právoplatnosť dňa 15.03.2012

lebo zanikla trestnosť činu
Odôvodnenie:
	Vyšetrovateľ  PZ  z  Okresného riaditeľstva PZ, Odboru kriminálnej polície XXXXX,  uznesením  sp. zn.:  XXXXX   zo   dňa   29.10.2012   začal  trestné  stíhanie  a   dňa 13.12.2012  vzniesol   obvinenie  XXXXX  pre   prečin zanedbania povinnej výživy podľa § 207 ods. 1, ods. 3 písm. c) Trestného zákona na tom skutkovom základe, ako je uvedené                           vo výrokovej časti predmetného uznesenia. 
	Po vykonaní skráteného vyšetrovania predložil vyšetrovateľ PZ dňa 25.01.2013 tunajšej prokuratúre vyšetrovací spis spolu                   s návrhom na zastavenie trestného stíhania. 
	V priebehu vyšetrovania bola k veci vypočutá svedkyňa -poškodená XXXXX ktorá okrem iného uviedla, že obvinený je zaviazaný prispievať  na výživu  ich maloletej dcéry Daši Bickovej, nar. XXXXX sumou 2.000,- Sk  mesačne, t.j. 66,39,-EUR. Výživné neplatil pravidelne, pričom už v minulosti podala trestné oznámenie na menovaného z dôvodu neplatenia výživného. Od mesiaca marec 2012 do konca roka 2012 jej mal XXXXX vyplatiť na výživnom sumu 663,90,-EUR, kde danú sumu jej postupne splatil tak, že 21.11.2012 jej dal sumu 200,-EUR, dňa 11.12.2012 sumu 100,-EUR, dňa 28.12.2012 sumu 200,-EUR a dňa 04.01.2013 jej osobne do rúk dal sumu 231,-EUR, v čom je zarátaná aj suma za mesiac január 2013, čím bolo celé dlžné výživné uhradené. 
	Obvinený XXXXX okrem iného uviedol, že si je vedomý svojej vyživovacej povinnosti k maloletej dcére Daši, na svoju dcéru chce platiť výživné a aj ho platiť bude.
	Skutočnosti vyššie spomínané potvrdzujú aj písomné POTVRDENIA poškodenej XXXXX  o prevzatí spomínaných súm na zaplatenie výživného na ich dcéru Dašu od  obv. XXXXX.

	Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať iného. 

	Podľa § 86 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

  	Vzhľadom na vyššie uvedené skutočnosti považujem za preukázané, že  obv.  XXXXX splatením celého riadneho výživného poškodenej XXXXX si dodatočne splnil svoju vyživovaciu povinnosť a  keďže jeho konanie nemalo trvalo nepriaznivé následky, trestnosť činu zanikla. 

Vzhľadom na uvedené bolo potrebné trestné stíhanie podľa § 215 ods. 1 písm. h) Trestného poriadku zastaviť.
Poučenie:
Proti tomuto uzneseniu je prípustná sťažnosť, ktorú možno podať  do troch dní od jeho doručenia uznesenia na Krajskú prokuratúru
v Prešove prostredníctvom tunajšej prokuratúry.
Sťažnosť má odkladný účinok.

JUDr. Mária Eštoková
prokurátorka